### Csongrád Város Polgármesterétől

### címer

***„M”***

**Száma**: Pü/29-2/2023.

*Témafelelős*: Kruppa István

**ELŐTERJESZTÉS**

**Csongrád Városi Önkormányzat Képviselő-testületének**

**2023. október 26-ai ülésére**

Tárgy**:** *2023. évi költségvetés III. negyedéves előirányzat-módosítása*

1. A Képviselő-testület korábbi döntésein alapuló előirányzat-módosítások
2. Céljelleggel érkezett előirányzatok
3. Önkormányzati többlettámogatással nem járó előirányzat átcsoportosítások
4. Tájékoztató a hitelállomány alakulásáról

Az III. negyedévre az alábbiakban javasolt előirányzat-módosításokat a címrend tervezeten intézményenként átvezettük:

1. 1. A Képviselő-testület a 2008. május 23-ai ülésén megtárgyalta Csongrád Város Település Egészségtervét. A 131/2008. (V.23.) önkormányzati határozatának 2. pontjában úgy döntött, hogy 2008. június 01. napját Csongrád város közigazgatási területén lakóhellyel rendelkező személyek részére a Csongrádon végzett tüdőszűrés költségét átvállalja. A Dr. Szarka Ödön Egyesített Egészségügyi és Szociális Intézmény a III. negyedévben 13.600Ft-ot számlázott ki az önkormányzat felé a feladatra.

Forrásként az adópótlék bevételt jelölöm meg.

2. A Képviselő-testület a 2023. augusztus 03-ai rendkívüli ülésén döntött az aszfaltos járda készítéséről 20.000eFt-os keretösszegben és betonjárda építéséről szintén 20.000eFt-os értékben. /136/2023. (VIII.03.) Ökt. határozat./

Forrásként a 2023. évi iparűzési adó többletbevételt javaslom meghatározni.

3. A Testület 2023. évi augusztus 31-i ülésén elfogadta a Dr. Szarka Ödön Egyesített Egészségügyi és Szociális Intézmény által működtetett Központi orvosi ügyelet 2 hónappal történő további üzemeltetésére irányuló előterjesztést és a feladatellátásra további 9.177.500 Ft többletforrást biztosított. /141/2023. (VIII.31.) Ökt. határozat./

Forrásként a 2023. évi iparűzési adóbevételi többletet jelölöm meg.

4. Szintén augusztus 31-i ülésén határozott a Testület a Csongrádi Közmű Szolgáltató Kft. beruházási hitelének végtörlesztéséről. /145/2023. (VIII.31.) Ökt. határozat./

A Testület a Közmű Kft. számára a végtörlesztéshez 69.822.652Ft összegű többletforrást biztosított.

Forrásként az iparűzési adó többletbevételt javaslom meghatározni.

5. A Testület döntött a 0505/125 hrsz. ingatlant érintő termálvezeték kiváltásának kivitelezési munkálatairól is, mely a MARS Magyarország Kisállateledel Gyártó Kft-t kiszolgáló fejlesztési területet érinti.

A testület a munkálatokra 27.060.228Ft-ot hagyott jóvá /149/2023. (VIII.31.) Ökt. határozat./

Fedezetként az iparűzési adó többletbevételét javaslom meghatározni.

6. Az önkormányzat 2023. évi költségvetésének I. féléves végrehajtásáról szóló tájékozató tárgyalásakor a testület felhatalmazta a polgármestert hogy a bevételek kedvező alakulása esetén szeptember hónap második felében az Önkormányzat alkalmazásában lévő közalkalmazottak és köztisztviselők számára nettó 50eFt cafetéria, illetve megbízási díj kifizetéséről gondoskodjon.

A helyi iparűzési adóbevétel szeptember 18-áig 160,1%-ra teljesült, így intézkedtem a kifizetésekről intézményenként az alábbiak szerint /139/2023. (VIII.31.) Ökt. határozat/.

|  |  |  |
| --- | --- | --- |
| **Intézmény/Kft.** | **létszám**  **/fő/** | **Összeg (Ft)**  **(Bruttó + szociális hozzájárulás)** |
| GESZ | 43 | **2.616.000** |
| Városellátó Intézmény | 62 | **3.888.000** |
| Csongrádi Óvodák Igazgatósága | 78 | **4.832.000** |
| Csongrádi Információ s Központ Csemegi Károly Könyvtár és Tari László Múzeum | 14 | **800.000** |
| Művelődési Központ és Városi Galéria | 12 | **656.000** |
| Csongrádi Alkotóház | 3 | **192.000** |
| Dr. Szarka Ödön Egyesített Egészségügyi és Szociális Intézmény | 45 | **2.846.330** |
| Piroskavárosi Szociális Család- és Gyermekjóléti Intézmény | 35,378 | **2.264.192** |
| Csongrádi Polgármesteri Hivatal | 50,125 | **3.208.000** |
| Esély Szociális és Gyermekjóléti Alapellátási Központ | 47 | **2.912.000** |
| Piroskavárosi Szociális és Rehabilitációs Kft. | 8 | **601.488** |
| **Összesen:** | 397,503 | **24.816.010** |

Fedezetként: Az iparűzési adó többletbevételét javaslom meghatározni.

7. A Testület az augusztus 31-i ülésén döntött Borbás Imre műbútorasztalos – képzőművész hagyaték bútorainak megvásárlásáról is és e célra 300.000 Ft-ot biztosított. Ezen felül a szállítási díjra 100.000 Ft keretösszeget hagyott jóvá /151/2023. (VIII.31.) Ökt. határozat./

Forrásként: szintén az iparűzési adó többletbevételt jelölöm meg.

8. A bokrosi háziorvosi rendelő működtetéséhez szükséges tárgyi minimum feltételeket biztosító eszközök megvásárlásáról 2023. szeptember 28-ai ülésén döntött a Testület, melynek vételára 1.500eFt /167/2023. (IX.28.) Ökt. határozat./

Fedezetként: az iparűzési adó 2023. évi többletbevételét javasolom meghatározni.

9. Szintén a szeptember 28-ai ülésen döntés született a MARS Magyarország Kisállateledel Gyártó Kft. telephelyei melletti 0505/125 hrsz-ú ingatlanon létesítendő kamionparkoló terület előkészítési, durva teleprendezési munkáinak támogatásáról nettó 31.000eFt összegben. A Testület az elvégzendő munkák forrásául a 2023. évi iparűzési adó többletbevételét jelölte meg /174/2023. (IX.28.) Ökt. határozat./

1. **Céljelleggel érkezett előirányzatok**
2. **Az önkormányzathoz céljelleggel érkezett előirányzatok:**

Adatok Ft-ban

|  |  |  |
| --- | --- | --- |
| 1. | Szociális ágazati összevont pótlék összege, 07. hó 4.887.773Ft, 08. hó 4.893.083Ft, 09. hó 4.897.930Ft. | 14.678.786 |
| 2. | Szociális ágazatban egészségügyi végzettséghez kötött munkakörben foglalkoztatott egészségügyi dolgozók pótléka  2023. 07. hó 282.419Ft, 08. hó 282.420Ft, 09. hó 540.325Ft | 1.105.164 |
| 3. | 2023. májusi felmérés alapján önkormányzatunktól elvont összeg:  1.4.1.2. Intézményi gyermekétkeztetés üzemeltetési támogatás  Iparűzési adó többletbevétele | -6.795.402  6.795.402 |
| 4. | Szociális jellegű közfoglalkoztatás 2023.03.01-2024.02.29. 20 fő  2023.07. hó 2.195.806Ft, 08. hó 2.079.267Ft, 09. hó 2.130.686Ft | 6.405.759 |
| 5. | Könyvtári érdekeltségnövelő támogatás | 1.904.000 |
| 6. | VIII. sz. háziorvosi körzet NEAK bevétel 2023.07. hó - 2023.09. hó | 3.433.200 |
|  | **Összesen:** | **27.526.909** |

1. **Polgármesteri Hivatalhoz céljelleggel érkezett előirányzatok:**

|  |  |  |
| --- | --- | --- |
| 1. | Diákmunka | 1.856.000 |
|  | **Összesen:** | **1.856.000** |

**MINDÖSSZESEN**: **29.382.909 Ft**

1. **Önkormányzati többlettámogatással nem járó előirányzat átcsoportosítások**. Az önkormányzati többlettámogatással nem járó előirányzat módosításokat az előterjesztés ***2. melléklete*** tartalmazza.
2. **Tájékoztató a betét és hitelállomány alakulásáról**
3. 1 hónapra lekötött betét 500.000.000Ft
4. Költségvetési számla és adószámlák, valamint

bérlakás üzemeltetési számla egyenlege (2023. X.06.) 64.513.119Ft

1. Kezességvállalások: (nem beváltott) **induló összeg X.11-i áll.**

- CSOTERM Kft. 265.463eFt 100.463.000Ft

- Közmű Szolgáltató Kft. (likvid hitel)keret 40.000eFt - Ft

d) végtörlesztés Közmű Szolgáltató Kft. beruházási hitelét

illetően (fürdő beruházás) 69.822.652Ft

Kérem az előterjesztésben foglaltak megvitatását, valamint a rendelet-tervezet elfogadását.

**Előzetes hatásvizsgálat** *(A jogalkotásról szóló 2010. évi CXXX. törvény 17. §-a alapján)* **Csongrád Városi Önkormányzat 2023. évi költségvetésről és annak végrehajtásáról a költségvetési gazdálkodás vitelének szabályairól szóló önkormányzati rendelet módosításához.**

1. a.) ***A költségvetés társadalmi, gazdasági hatása.***

Az éves költségvetési előirányzat-módosítás az önkormányzat és az intézmények szempontjából döntő fontosságú, hiszen meghatározásra kerülnek a főbb bevételi és kiadási előirányzatok, melyekből gazdálkodnak az intézmények és a gazdasági szervezetek a megváltozott társadalmi és gazdasági körülményekhez való alkalmazkodással járó előirányzat mozgatások is a rendelet részét képezik.

b.) ***Környezeti, egészségügyi hatása****.*

Az előterjesztés tartalmazza a Dr. Szarka Ödön Egyesített Egészségügyi és Szociális Intézmény előirányzat módosításait is, melyek az ágazati pótlékra a háziorvosi feladat finanszírozására, a szociális ágazatban egészségügyi végzettséghez kötött munkakörben foglalkoztatott egészségügyi dolgozók kiegészítő pótlékára, valamint közfoglalkoztatásra tartalmaznak többlet előirányzatot.

c.) ***A költségvetés adminisztratív terheket befolyásoló hatása*.**

A költségvetési előirányzat elfogadását követően az ott meghatározott keretösszegek alapulvételével készül el az előirányzatok intézményi felvezetése a források megjelölésével. Ez az általános ügymenetbe beletartozik, így plusz adminisztratív terhet nem jelent a hivatal számára.

1. **A költségvetési rendelet megalkotásának szükségessége, a jogalkotás várható következménye.**

A jogalkotásról szóló törvényben előírt kötelezettségek miatt, és az állami támogatások utalása, munkabér kifizetések, dologi kiadások teljesíthetősége, kötelezettségvállalások teljesítése miatt van szükség költségvetési előirányzat-módosítással kapcsolatos rendelet megalkotására.

**3. A jogszabály alkalmazásához szükséges személyi, szervezeti, törvényi és pénzügyi feltételek.**

A rendelet-tervezetet a Városgazdasági, Ügyrendi- és Összeférhetetlenségi Bizottság az ülésén tárgyalja, a bizottság döntéséről a bizottsági elnök a Képviselő-testületet tájékoztatja.

A jogszabály várható következményei, különösen:

A költségvetési rendelet módosításával az előirányzatok és kötelezettségek összhangban kerültek.

A rendelet végrehajtásához a személyi, szervezeti és pénzügyi feltételek rendelkezésre állnak.

Jegyzőkönyvi kivonaton értesítést kapnak:

1. Képviselő-testület tagjai
2. Dr. Juhász László jegyző
3. Bedő Tamás polgármester
4. Irattár

Csongrád, 2023. október 16.

Bedő Tamás

polgármester

**Csongrád Városi Önkormányzat Képviselő-testületének .../... (...) önkormányzati rendelete**

**A Csongrád Városi Önkormányzat 2023. évi költségvetéséről és annak végrehajtásáról, a költségvetési gazdálkodás vitelének szabályairól szóló 8/2023.(II. 22.) önkormányzati rendelet módosításáról**

/t e r v e z e t/

Csongrád Városi Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva a következőt rendeli el:

**1. §**

A Csongrád Városi Önkormányzat 2023. évi költségvetéséről és annak végrehajtásáról, a költségvetési gazdálkodás vitelének szabályairól szóló 8/2023. (II. 24.) önkormányzati rendelet 3. § (1) bekezdés a) és b) pontja helyébe a következő rendelkezések lépnek:

*(Csongrád Városi Önkormányzat Képviselő-testülete az Önkormányzat 2023. évi költségvetésének)*

„*a)* kiadási főösszegét 6.294.973.968Ft-ban, azaz Hatmilliárd-kettőszázkilencvennégymillió-kilencszázhetvenháromezer-kilencszázhatvannyolc Ft-ban,

*b)* bevételi főösszegét 6.131.973.968Ft-ban, azaz Hatmilliárd-egyszázharmincegymillió-kilencszázhetvenháromezer-kilencszázhatvannyolc Ft-ban,”

*(állapítja meg.)*

**2. §**

(1) A Csongrád Városi Önkormányzat 2023. évi költségvetéséről és annak végrehajtásáról, a költségvetési gazdálkodás vitelének szabályairól szóló 8/2023. (II. 24.) önkormányzati rendelet 5. § (1) bekezdése helyébe a következő rendelkezés lép:

„(1) A 3. § (1) bekezdésben megállapított 6.131.973.968Ft bevételi főösszeg önkormányzat és költségvetési szervek kormányzati funkciók, szakfeladatok és kiemelt előirányzatok szerinti részletezését a rendelet 2. mellékletei tartalmazzák.”

(2) A Csongrád Városi Önkormányzat 2023. évi költségvetéséről és annak végrehajtásáról, a költségvetési gazdálkodás vitelének szabályairól szóló 8/2023. (II. 24.) önkormányzati rendelet 5. § (2) bekezdés a) pontja helyébe a következő rendelkezés lép:

*[A 3. § (1) bekezdésben megállapított bevételi főösszegből az önkormányzat]*

„*a)* intézményi működési bevétele 587.522.549Ft,”

(3) A Csongrád Városi Önkormányzat 2023. évi költségvetéséről és annak végrehajtásáról, a költségvetési gazdálkodás vitelének szabályairól szóló 8/2023. (II. 24.) önkormányzati rendelet 5. § (2) bekezdés d) és e) pontja helyébe a következő rendelkezések lépnek:

*[A 3. § (1) bekezdésben megállapított bevételi főösszegből az önkormányzat]*

„*d)* közhatalmi bevétele 1.556.856.701Ft,

*e)* költségvetési támogatása 2.000.421.369Ft,”

(4) A Csongrád Városi Önkormányzat 2023. évi költségvetéséről és annak végrehajtásáról, a költségvetési gazdálkodás vitelének szabályairól szóló 8/2023. (II. 24.) önkormányzati rendelet 5. § (2) bekezdés g) és h) pontja helyébe a következő rendelkezés lép:

*[A 3. § (1) bekezdésben megállapított bevételi főösszegből az önkormányzat]*

„*g)* működési célú pénzeszköz átvételből és támogatásértékű bevételből származó bevétele 797.149.067Ft,”

„*h)* felhalmozási célú pénzeszköz átvételéből és támogatásértékű bevételből származó bevétele 255.000Ft”.

(5) A Csongrád Városi Önkormányzat 2023. évi költségvetéséről és annak végrehajtásáról, a költségvetési gazdálkodás vitelének szabályairól szóló 8/2023. (II. 24.) önkormányzati rendelet 5. § (2) bekezdés m) pontja helyébe a következő rendelkezés lép:

*[A 3. § (1) bekezdésben megállapított bevételi főösszegből az önkormányzat]*

„*m)* **Összesen** 6.278.673.968Ft.”

**3. §**

(1) A Csongrád Városi Önkormányzat 2023. évi költségvetéséről és annak végrehajtásáról, a költségvetési gazdálkodás vitelének szabályairól szóló 8/2023. (II. 24.) önkormányzati rendelet 6. § (1) bekezdése helyébe a következő rendelkezés lép:

„(1) Az 1. § (1) bekezdésében megállapított 6.294.973.968Ft kiadási főösszeg az önkormányzat és költségvetési szervei kormányzati funkciók, szakfeladatok és kiemelt előirányzatok szerinti részletezését, a kötelező és önként vállalt feladatok számszerűsítését, valamint a költségvetési szervek létszám-előirányzatát a rendelet 3. és 4. mellékletei tartalmazzák.”

(2) A Csongrád Városi Önkormányzat 2023. évi költségvetéséről és annak végrehajtásáról, a költségvetési gazdálkodás vitelének szabályairól szóló 8/2023. (II. 24.) önkormányzati rendelet 6. § (2) bekezdés a) és b) pontja helyébe a következő rendelkezések lépnek:

*[Az 1. § (1)bekezdésben megállapított kiadási főösszegből]*

„*a)* személyi juttatások 2.361.963.487Ft,

*b)* járulékok 288.072.887Ft,

(3) A Csongrád Városi Önkormányzat 2023. évi költségvetéséről és annak végrehajtásáról, a költségvetési gazdálkodás vitelének szabályairól szóló 8/2023. (II. 24.) önkormányzati rendelet 6. § (2) bekezdés d) - g) pontja helyébe a következő rendelkezések lépnek:

*d)* egyéb dologi kiadások 2.158.042.001Ft,

*e)* működési célú pénzeszköz átadás, egyéb támogatás 405.399.313Ft,

*f)* beruházások 535.706.930Ft.

*g)* felújítások 13.372.881Ft.”

(4) A Csongrád Városi Önkormányzat 2023. évi költségvetéséről és annak végrehajtásáról, a költségvetési gazdálkodás vitelének szabályairól szóló 8/2023. (II. 24.) önkormányzati rendelet 6. § (2) bekezdés l) pontja helyébe a következő rendelkezés lép:

*[Az 1. § (1)bekezdésben megállapított kiadási főösszegből]*

„*l)* **Összesen** 6.294.973.968Ft**.**”

**4. §**

(1) A Csongrád Városi Önkormányzat 2023. évi költségvetéséről és annak végrehajtásáról, a költségvetési gazdálkodás vitelének szabályairól szóló 8/2023. (II. 24.) önkormányzati rendelet az 1. melléklet szerinti 7.3. melléklettel egészül ki.

(2) A Csongrád Városi Önkormányzat 2023. évi költségvetéséről és annak végrehajtásáról, a költségvetési gazdálkodás vitelének szabályairól szóló 8/2023. (II. 24.) önkormányzati rendelet a 2. melléklet szerinti 8.3. melléklettel egészül ki.

(3) A Csongrád Városi Önkormányzat 2023. évi költségvetéséről és annak végrehajtásáról, a költségvetési gazdálkodás vitelének szabályairól szóló 8/2023. (II. 24.) önkormányzati rendelet a 3. melléklet szerinti 9.3. melléklettel egészül ki.

**5. §**

Ez a rendelet a kihirdetését követő napon lép hatályba.

|  |  |
| --- | --- |
| Bedő Tamás sk. polgármester | Dr. Juhász László sk.  jegyző |

Végső előterjesztői indokolás

2023. szeptember hónapban tervezett éves iparűzési adó jelentős mértékben túlteljesült, így a többletfeladatokra a többlet előirányzat rendelkezésre áll, melynek felhasználását a költségvetési rendelet mellékletei részletesen tartalmazzák. A céljelleggel érkezett előirányzatokat az 1. sz. mellékletben foglaltuk össze. Az intézmények saját és átvett többletbevételeit az érintett szervezeteknél részletesen tartalmazza az előterjesztés 2. sz. melléklete.

A költségvetési rendelet módosításával az előirányzatok és a kötelezettségek összhangba kerülnek.